

PROJEKTS uz 30.05.2024.

vēlamais datums izskatīšanai: Finanšu komiteja 19.06.2024.

domē: 27.06.2024.

sagatavotājs: Everita Kāpa

ziņotājs: Everita Kāpa

LĒMUMS

Ādažos, Ādažu novadā

2024.gada 27.jūnijā **Nr.**«DOKREGNUMURS»

**Par nekustamā īpašuma nodokļa atvieglojumiem**

Ādažu novada pašvaldības dome izskatīja nekustama īpašuma Smilgu iela 2 līnija 9, Ādaži, Ādažu pagasts, Ādažu novads, īpašnieka I. B., (turpmāk – Iesniedzēja) iesniegumu (reģistrēts 13.05.2024. ar ĀNP/1-11-1/24/2648) ar lūgumu atzīt par publisku labumu un pieņemt lēmumu par nekustamā īpašuma nodokļu atvieglojumu piešķiršanu saistībā ar plānoto maģistrālo ūdensvada un kanalizācijas tīklu izbūvi Smilgu 2 līnijā, Ādažos, ko Iesniedzēja plāno finansēt par saviem līdzekļiem pēc vienošanās noslēgšanas ar pašvaldību.

Iesniegumam pievienota SIA “NM Construction” sagatavotā izbūves būvdarbu izmaksu tāme un ģenplāns.

Izvērtējot ar lietu saistītos faktiskos apstākļus, dome konstatē:

1. Iesniedzēja ir augstākminētā nekustamu īpašnieks (aplūkots Rīgas rajona Ādažu novada zemesgrāmatas nodalījumā 29.05.2024.).
2. Ādažu novada pašvaldības 24.11.2021. saistošie noteikumi Nr.37/2021 “Par nekustamā īpašuma nodokļa atvieglojumu piešķiršanu Ādažu novadā” (turpmāk – Noteikumi) 32.5. apakšpunkts nosaka, ka nodokļu maksātājiem, kas par saviem līdzekļiem izbūvējuši maģistrālās koplietošanas inženierbūves vai to daļu publiskai lietošanai (ūdensvadi, kanalizācijas tīkli, ielas, ielu apgaismojums, gājēju celiņi, u.tml.), un ko neizmanto komerciālos nolūkos, piešķir NĪN atvieglojumu 90 % apmērā no NĪN par visiem nodokļa maksātājam piederošajiem īpašumiem Ādažu novadā. Pirms objekta izbūves persona un pašvaldība noslēdz attiecīgu vienošanos. Atvieglojumu piešķir pēc objekta nodošanas ekspluatācijā, ja tā nepieciešama saskaņā ar normatīvajiem aktiem. Atvieglojuma apmērs nedrīkst pārsniegt 90 % no summas, ko persona ieguldījusi objekta būvniecībā. Ja atvieglojums attiecīgajā kalendāra gadā ir mazāks, nekā ieguldījums objektā, tad atvieglojumu piemēro līdz 10. kalendāra gadam.
3. Iesniedzējs paredz izbūvēt koplietošanas inženierbūvi par privātiem līdzekļiem – maģistrālo ūdensvadu un pašteces kanalizācijas kolektoru, no Smilgu 2. līnijas 4 līdz Smilgu 2. līnijai 9, 52 m garumā.
4. Saskaņā ar Būvvaldes inženierkomunikāciju tīklu galvenā speciālista un aģentūras “Carnikavas Komunālserviss” speciālistu atzinumiem maģistrālo tīklu (ūdensvada un pašteces kanalizācijas kolektora) izbūve pa Smilgu 2.līniju (sarkano līniju koridorā) dos sabiedrisku labumu jo pie šīm komunikācijām (ūdensvads PE Dn110, pašteces kanalizācija PP Dn200) teorētiski varēs pievienoties blakus esošie īpašumi (kad.8044004017, kad.80440174, kad.80440040103, kad.8044004104), pirms tam saņemot pieslēgšanās nosacījumus no SIA “Ādažu ūdens”, kā arī pa Smilgu 2.līniju izbūvēto ūdensvadu un kanalizācijas kolektoru iespējams izmantot UKT sistēmas paplašināšanai pa Smilgu 2.līniju.
5. Saskaņā ar SIA “Ādažu ūdens” 29.05.2024. atzinumu maģistrālā ūdensvada un kanalizācijas tīkla izbūve posmā no Smilgu 2. līnija 4.līdz īpašumam Smilgu 2.līnija 9 sniedz sabiedrisko labumu, jo pie tā perspektīvā būs iespēja pieslēgt esošos īpašumus no Smilgu 2. līnijas līdz Smilgu 1. šķērslīnijai.
6. Maģistrālo tīklu būvdarbu izmaksas aprēķinātas EUR 5445,00 (ar PVN) apmērā.
7. Būvniecības iecere ir saskaņota būvniecības informācijas sistēmā ([BIS-BL-](https://bis.gov.lv/bis2/lv/bis_cases/433546)708602-9371)

Pamatojoties uz likuma „Par nekustamā īpašuma nodokli” 5. panta trešo daļu, Noteikumu 32.5. apakšpunktu, kā arī Finanšu komitejas 19.06.2024. atzinumu, Ādažu novada pašvaldības dome

**NOLEMJ:**

1. Piekrist, ka izbūvētie maģistrālie ūdensvada un kanalizācijas tīkli Smilgu 2. līnijā, pēc tā nodošanas ekspluatācijā būs izmantojami sabiedrības vajadzībām, kā rezultātā Iesniedzējai būs tiesības saņemt NĪN atvieglojumu saskaņā ar Noteikumu 32.5. apakšpunktu, ja būs iestājušies šādi apstākļi:
   1. iesniedzēja būs noslēdzis un izpildījis vienošanos ar pašvaldību;
   2. iestājušies visi Noteikumu priekšnoteikumi NĪN atvieglojumu saņemšanai.
2. Lēmumu par NĪN atvieglojumu piemērošanu par iesniedzējai piederošajiem nekustamajiem īpašumiem pieņems dome pēc šī lēmuma 1. punkta nosacījuma izpildes.
3. Juridiskajai un iepirkumu nodaļai viena mēneša laikā no šī lēmuma pieņemšanas sagatavot 1.1. apakšpunktā noteiktās vienošanās projektu.
4. Pašvaldības izpilddirektoram noslēgt 1.1. apakšpunktā noteikto vienošanos un organizēt lēmuma izpildes kontroli.
5. Lēmumu var pārsūdzēt Administratīvajā rajona tiesā (Baldones iela 1A, Rīga) viena mēneša laikā no tā spēkā stāšanās dienas.

Pielikumā: 1) Būvprojekta ģenerālplāna kopija ielas izbūvei, uz 1 lp.

2) Būvdarbu izmaksu tāme, uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Noraksti:

@Iesniedzējai ieva.bauere@agv.lv, JIN, ĪIN un IDR- @